
Atklāta konkursa “Vidusposma izvērtējums par projektā “Skola – kopienā” īstenoto atbalstāmo darbību ieviešanas efektivitāti” (Iepirkuma identifikācijas numurs: VIAA 2026/58) (turpmāk – iepirkums) Iepirkuma komisijas atbildes

1.	jautājums. Jautājums par iepirkuma nolikuma tehniskās specifikācijas (turpmāk – TS) 1.4. apakšpunktu

TS 1.4. apakšpunktā noteikts, ka „Pretendentam, izmantojot nejaušo izlasi, jāveido mērķa grupa no Latvijas sabiedrības pārstāvjiem dažādās demogrāfiskajās grupās", saistībā ar 4.4.1. apakšpunkta uzdevumu vērtēt ietekmi uz sabiedrisko domu un Projekta atpazīstamību sabiedrībā.

1.1. Vai šī prasība nozīmē, ka pakalpojuma ietvaros jāveic atsevišķa Latvijas iedzīvotāju aptauja?

1.2. Ja jā, vai Pasūtītājs ir noteicis prasības šādas aptaujas izlases apjomam, ģenerālkopai un izlases veidošanas principiem, vai arī tie ir Pretendenta metodoloģiskās izvēles jautājums, kas tiek pamatots tehniskajā piedāvājumā un precizēts pētījuma metodoloģijā?

1.3. Vai par TS prasībām atbilstošu tiks uzskatīts tehniskais piedāvājums, kurā atsevišķa iedzīvotāju aptauja nav paredzēta un Projekta atpazīstamība un ietekme uz sabiedrisko domu tiek vērtēta, izmantojot Projekta publicitātes un komunikācijas rezultatīvos rādītājus, mediju monitoringu un Projekta mērķa grupu aptaujas?
Atbilde: Prasība nozīmē, ka pakalpojuma ietvaros jāveic atsevišķa Latvijas iedzīvotāju aptauja, savukārt ģenerālkopa, izlases apjoms un izlases veidošanas principi ir Pretendenta metodoloģiskās izvēles jautājums, kas tiek pamatots tehniskajā piedāvājumā un precizēts pētījuma metodoloģijā. 

 2. jautājums. Par nodevumu iesniegšanas termiņiem iepirkuma nolikuma 17.08.2026. redakcijā

Pateicamies par termiņu precizēšanu. Vienlaikus lūdzam novērst divas saglabājušās nesakritības:

2.1. Gala ziņojuma iesniegšanas termiņš tehniskās specifikācijas 7.6. apakšpunktā noteikts 2027. gada 15. jūnijā, savukārt tehniskās specifikācijas 8. punkta tabulas 5. rindā — 2027. gada 30. maijā.

2.2. Ar pētījuma veikšanu saistītās informācijas un datu avotu saraksta (6. nodevums) iesniegšanas termiņš tehniskās specifikācijas 7.7. apakšpunktā noteikts 2027. gada 26. februārī, savukārt 8. punkta tabulas 6. rindā — 2027. gada 15. jūnijā, turklāt ar norādi, ka saskaņošana notiek kopā ar gala ziņojuma saskaņošanu. Lūdzam apstiprināt, ka piemērojams tabulā norādītais termiņš.

Atbilde: Neprecizitātes novērstas, un nodevumu termiņi vienādoti Tehniskās specifikācijas tekstā. Nodevumu tabulas 5., 6., 7. ailēs nodevumiem piemērots vienāds termiņš - 2027. gada 15. jūnijs. Šis termiņš arī atspoguļots Tehniskās specifikācijas 7.7. punktā. 

